OSNOVNA ŠKOLA ALOJZIJA STEPINCA

ZAGREB, Palinovečka 42

KLASA: 112-02/24-01/15

URBROJ: 251-313-24-3

Zagreb, 14.11.2024.

Na temelju članka 11. i članka 12. Pravilnika o načinu i postupku zapošljavanja u Osnovnoj školi Alojzija Stepinca Povjerenstvo za procjenu i vrednovanje kandidata objavljuje

**Odluku o načinu i području vrednovanja i procjene kandidata prijavljenih na natječaj za radno mjesto učitelja** **razredne nastave u posebnom razrednom odjelu – neodređeno puno radno vrijeme (40 sati tjedno)**

Dana 14.11.2024. godine na mrežnim stranicama i oglasnim pločama Hrvatskog zavoda za zapošljavanje i mrežnoj stranici i oglasnoj ploči Škole objavljen je natječaj za radno mjesto učitelja razredne nastave u posebnom razrednom odjelu na neodređeno puno radno vrijeme (40 sati tjedno).

Sukladno odredbama Pravilnika provest će se **usmena i pisana provjera kandidata**.

Područje provjere obuhvaća metodiku nastave te provjeru stručno-pedagoških i metodičkih kompetencija vezanih za obavljanje poslova predmetnog radnog mjesta, vještine, interese, motivaciju kandidata za rad u osnovnoj školi, dodatna znanja i edukacije, dosadašnje radno iskustvo i postignuća u radu, komunikacijske vještine.

Izvori za pripremu provjere znanja:

1. Zakon o odgoju i obrazovanju u osnovnoj i srednjoj školi (NN 87/08., 86/09.92/10, 105/10-ispr. i 90/11., 5/12,16/12, 86/12 i 126/12- pročišćeni tekst, 94/13., 152/14., 07/17,i 68/18., 98/19, 64/20, 151/22 i 156/23.)
2. Pravilnik o načinima, postupcima i elementima vrednovanja učenika u osnovnoj i srednjoj školi (NN 82/2019.)
3. Pravilnik o kriterijima za izricanje pedagoških mjera (NN 94/2015. i NN 3./17.)
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015.)
5. Protokol o postupanju u slučaju nasilja među djecom i mladima
6. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima

Poziv na razgovor, odnosno odluku o mjestu, vremenu i trajanju razgovora Povjerenstvo će objaviti na web stranici Škole najkasnije tri dana prije održavanja razgovora.

Svaki član Povjerenstva kandidatima postavlja po tri pitanja i vrednuje rezultat razgovora bodovima od 0 do 10 bodova. Bodovi dobiveni od svih članova Povjerenstva se na kraju razgovora zbrajaju. Konačan rezultat razgovora je zbroj bodova svih članova Povjerenstva podijeljen sa 3. Nakon obavljenog razgovora, Povjerenstvo utvrđuje rang – listu kandidata koji su pristupili razgovoru.

POVJERENSTVO ZA VREDNOVANJE KANDIDATA